wickkiey/tamil-wikipedia-markdown huggingface dataset:
# காங்போக்பி மாவட்டம்


**காங்போக்பி மாவட்டம்** (**Kangpokpi District**) வடகிழக்கு இந்தியாவில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும். இதனை **சதர் மலைகள் மாவட்டம்** என்றும் அழைப்பர். சேனாபதி மாவட்டத்தின் சில பகுதிகளைக் கொண்டு இப்புதிய காங்போக்பி மாவட்டம் 8 டிசம்பர் 2016 அன்று 7 வருவாய் வட்டங்களுடன் நிறுவப்பட்டது. இதன் நிர்வாகத் தலைமையிடம் காங்போக்பி நகரம் ஆகும்.  
## மாவட்ட நிர்வாகம்
### வருவாய் வட்டங்களும் ஊராட்சி ஒன்றியங்களும்
இம்மாவட்டம் 9 வருவாய் வட்டங்களையும், 9 ஊராட்சி ஒன்றியங்களையும் கொண்டுள்ளது.
# காம்ஜோங் மாவட்டம்



**காம்ஜோங் மாவட்டம்** (**Kamjong district**) வடகிழக்கு இந்தியாவில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **காம்ஜோங்** ஆகும். உக்ருல் மாவட்டத்தின் சில பகுதிகளைக் கொண்டு இப்புதிய மாவட்டம் 8 டிசம்பர் 2016 அன்று புதிதாக நிறுவப்பட்டது.  

இதன் நிர்வாகத் தலைமையிடம் காம்ஜோங் ஆகும். இம்மாவட்டம் மாநிலத் தலைநகரான இம்பால் நகரத்திலிருந்து 120 கிலோ மீட்டர் தொலைவில் உள்ளது.  

## புவியியல்
கடல் மட்டத்திலிருந்து 3114 மீட்டர் கிழக்கு இமயமலையில் அமைந்த இம்மாவட்டத்தின் கிழக்கில் மியான்மர் நாட்டின் நீண்ட எல்லையும், மேற்கில் சேனாபதி மாவட்டம், வடக்கில் உக்ருல் மாவட்டம் மற்றும் தெற்கில் சந்தேல் மாவட்டம் எல்லைகளாகக் கொண்டுள்ளது.  

## மக்கள்
2000 சதுர கிலோ மீட்டர் பரப்பளவு கொண்ட் இம்மாவட்டத்தின் மக்கள்தொகை 45,616 ஆகவுள்ளது. மக்கள்தொகையில் பழங்குடி இன 94% தங்குல் நாகா மக்களும், 4.59% குக்கி மக்களும் வாழ்கின்றனர். இம்மாவட்ட மக்களில் கிறித்துவ சமயத்தை பெரும்பான்மையாக பயில்கின்றனர்.  

## வருவாய் வட்டங்கள்
இம்மாவட்டத்தில் 4 வருவாய் வட்டங்கள் கொண்டது.  
- காம்ஜோங் வட்டம்
- சஹாம்பூங்
- கசோம் குல்லென் வட்டம்
- புயூங்கியார் வட்டம்
# அலெக்சாந்தர் தோம்


**அலெக்சாந்தர் *சாந்தி* தோம்** *(Alexander Sandy Thom)* (26 மார்ச்சு 1894 – 7 நவம்பர் 1985) ஒரு இசுகாட்டியப் பொறியாளரும் தொல்வானியலாளரும் ஆவார் இவரது பெருங்கற்கால முற்றம் எனும் கோட்பாடு மிகவும் பெயர்பெற்ற கற்காலம் சார்ந்த கோட்பாடாகும். இக்கோட்பாடு கல்வட்டங்களின் வகைமைகளையும் கல்கட்டமைப்புகள் அமைந்த தொல்லியல் களங்களின் கோட்பாடுகளையும் விளக்குகிறது.  

## வெளியீடுகள்
தொல்வானியல் வெளியீடுகள்.  
- 
- 
- 
- 
- 
- 
- Thom, Alexander., Megalithic sites in Britain, Clarendon Press, Oxford, 1967 .
- 
- Thom, Alexander., Megalithic Lunar Observatories, Clarendon Press, Oxford, 1970.
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- Thom, Alexander., Megalithic remains in Britain and Brittany, Clarendon Press, Oxford, 1978.
- 
- 
- 
- Thom, Alexander, Thom Archibald Stevenson, Burl, Aubrey., *Megalithic rings: plans and data for 229 monuments in Britain*, British Archaeological Reports, 1980,
- Thom, Alexander, Statistical and philosophical arguments for the astronomical significance of standing stones, in D.C. Heggie, Archaeoastronomy in the Old World, Cambridge University Press, 53–82, 1982.
- Thom, Alexander, Statistical and philosophical arguments for the astronomical significance of standing stones with a section on the solar calendar, in D.C. Heggie, Archaeoastronomy in the Old World, Cambridge University Press, 53–82, 1982.
- 
- 
- 1990. Thom, Alexander and Burl, Aubrey *Stone Rows and Standing Stones: Britain, Ireland and Brittany* B.A.R. 1990,
# அமிபீனாசோல்


**அமிபீனாசோல்** *(Amiphenazole)* என்பது C<sub>9</sub>H<sub>9</sub>N<sub>3</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தாப்டாசில் என்ற பெயராலும் இது அழைக்கப்படுகிறது. பாரம்பரியமாக மூச்சு விடும் செயல்முறையை தூண்டுவதற்காக பயன்படுத்தப்படும் இச்சேர்மம் பார்பிட்டியுரேட்டு அல்லது ஓபியேட்டு மருந்துகள் மிகையாகக் கொடுக்கப்படும்போது மாற்று மருந்தாகப் பயன்படுத்தப்பட்டது. இப்பயன்பாட்டுக்கு கொடுக்கும் போது அமிபீனாசோலுடன் பெமிகிரைடு சேர்த்து கொடுப்பது வழக்கமாகும். பிற மயக்க மருந்துகளிலிருந்து விடுவிக்கவும் சுவாசக் கோளாறுக்கான சிகிச்சையளிக்கவும் கூட இதைப் பயன்படுத்துவார்கள். வலிநீக்கியான மார்ஃபீன் உற்பத்தி செய்யும் விழிப்புநிலை தடுமாறுதல் மற்றும் சுவாச மன அழுத்தத்தை அமிபீனாசோல் எதிர்க்கும் என்பதனாலும் வலிநீக்கி மீது குறைவான விளைவைக் கொண்டிருப்பதாலும் இது மிகவும் பயனுள்ளதாக கருதப்படுகிறது. தோக்சாப்ராம், நாலோக்சோன் போன்ற குறிப்பிட்ட சிறப்பு மூச்சுத் தூண்டிகளும் எதிர்ப்பு மருந்துகளும் நடைமுறையில் இருப்பினும் அமிபீனாசோல் இன்னும் சில நாடுகளில் அரிதாகப் பயன்படுத்தப்படுகிறது.
# பீனைல் ஐதராக்சிலமீன்



**பீனைல் ஐதராக்சிலமீன்** (Phenylhydroxylamine) என்பது C<sub>6</sub>H<sub>5</sub>NHOH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஏற்ற ஒடுக்கத்துடன் தொடர்புடைய இணைகளான அனிலின் (C6H5NH2) மற்றும் நைட்ரோசோபென்சீன் C6H5NO சேர்மங்களுக்கிடையிலான ஓர் இடைநிலை என்று இது வகைப்படுத்தப்படுகிறது.  

## தயாரிப்பு

நைட்ரோபென்சீனை அமோனியம் குளோரைடு முன்னிலையில் துத்தநாகத்துடன் சேர்த்து ஒடுக்க வினைக்கு உட்படுத்தினால் பீனைல் ஐதராக்சிலமீன் உருவாகிறது.  
மாற்றாக, நைட்ரோபென்சீனை ஐதரசீனை ஓர் ஐதரசன் மூலப்பொருளாகப் பயன்படுத்தி ரோடியம் வினையூக்கியின் மீது செலுத்தி மாற்று ஐதரசனேற்றம் செய்தும் இதை தயாரிக்கலாம்.  

## வினைகள்

வெப்பப்படுத்தினால் பீனைல் ஐதராக்சிலமீன் நிலைப்புத்தன்மையை இழக்கிறது. மேலும் வலிமையான அமிலங்களின் முன்னிலையில் பாம்பெர்கெர் மறுசீராக்கல் வினை வழியாக 4-அமினோபீனோலாக எளிதில் மறுசீரமைப்பு அடைகிறது. டைகுரோமேட்டுடன் பீனைல் ஐதராக்சிலமீன் சேர்க்கப்படும்போது ஆக்சிசனேற்ற வினைக்கு உட்பட்டு நைட்ரோசோபென்சீன் உருவாகிறது.  

பீனைல் ஐதராக்சிலமீனுடன் பென்சால்டிகைடு சேர்க்கப்படும்போது நன்கு அறியப்பட்ட 1,3-டைபோலான டைபீனைல்நைட்ரோன் உருவாகிறது.  

::C<sub>6</sub>H<sub>5</sub>NHOH + C<sub>6</sub>H<sub>5</sub>CHO → C<sub>6</sub>H<sub>5</sub>N(O)=CHC<sub>6</sub>H<sub>5</sub> + H<sub>2</sub>O
# நாட்டுப்புறவியலிலும் இலக்கியத்திலும் கார்த்திகை விண்மீன்


இரவு வானத்தில் திறந்த பால்வெளிக் கொத்தான கார்த்திகை விண்மீன், தனது உயர்பொலிதிறம் காரணமாகவும் இது வான்கோள நடுவரைத் தளத்தின்நெடுகில் உள்ளதாலும் (புவிக்கோளத் தளம் மட்டுமன்றி, தோராயமாக, சூரியக் குடும்ப முழுக்கோள் தளம் போன்றது) பல பண்டையப் பண்பாடுகளிலும் ஏன், புத்தியல் பண்பாடுகளிலும் பரவலான சிறப்பிடம் பெறுகிறது. இதன் ஆண்டுதோறுமான விண்மீன் எழுச்சியும் மறைவும் , பல்லாயிரம் ஆண்டுகளாக பல பருவங்களிலும் நிகழும் நாள்(காண்க, கோள் தலையாட்டம்) பல பண்டைய இனக்குழுக்களில் நாட்டுப்புறச் சடங்கு நாளாக கடைபிடிக்கப்படுகிறது .  

அறிஞர் சுட்டித் தாம்சன் குறிப்பிடுவதுபோல, இந்த விண்மீன் குழு ஏழு உடன்பிறந்த மங்கையராக "கிட்டதட்ட பெரும்பாலும் கற்பனை" செய்யப்படுவதோடு ஏன் இவற்றில் ஆறுமட்டும் தோன்றுகிறது என்பதற்கு தொன்ம விளக்கங்களும் தரப்படுகினறன. அசுக்கோ பர்போலா கூறுவது போல, சிந்துவெளி இலச்சினைகளின் விளக்கத்தில் வெளியாகிய அறுமீன் என ஆறு மட்டுமே குறிப்பிடும் வழக்கும் நிலவுகிறது.  

## வட ஆப்பிரிக்கா

### பெர்பெர் மக்கள்
# கொரோனாவைரசு விருந்து



**கொரோனா வைரசு விருந்து (coronavirus party) (கொரோனா விருந்து)** அல்லது பொது ஒடுக்க விருந்து என்றும் அழைக்கப்படுகிறது) என்பது கோவிட்-19 வைரசு நோய் தொற்றுக்கு ஆளாக கூடும் ஒரு கூட்டமாகும். ஆனால் சில நேரங்களில் பங்கேற்பாளர்கள் தனிப்பட்ட முறையில் அல்லது சமூகத்திற்கு ஏற்படும் விளைவுகளைப் பற்றி கவலைப்படுவதில்லை என்ற அடிப்படையில் நடத்தப்பட்டது. இந்த நிகழ்வு ஜெர்மனி, அமெரிக்கா மற்றும் ஐக்கிய இராச்சியத்தில் நடத்தப்பட்டது. இத்தகைய கூட்டங்கள் தொற்றுநோய்க்கான நெதர்லாந்து மாதிரி பாதுகாப்பு உத்தரவுகளில் வெளிப்படையாக குறிப்பிடப்பட்டுள்ளன (தடைசெய்யப்பட்டுள்ளன).  

## எடுத்துக்காட்டுகள்
அமெரிக்க மாநிலமான கென்டக்கியில் இதுபோன்ற ஒரு விருந்தில் குறைந்தபட்சம் ஒரு பங்கேற்பாளர் வைரசுக்கு சாதகமாக சோதனை செய்துள்ளார்.  

கொரோனா வைரசு கருப்பொருள் கூட்டங்கள் போன்ற பிற நிகழ்வுகளும் விவேகமற்றவை என்று கண்டிக்கப்பட்டுள்ளன.  

புதிய விதிகள் நடைமுறைக்கு வருவதற்கு முன்பு பலர் இதை கொண்டாடியதாக பெல்ஜிய செய்தித்தாள் *ஹெட் லாட்ஸ்டே நியூஸ்* 2020 மார்ச் 15 அன்று செய்தி வெளியிட்டது. கடைசி நிமிடத்தில் ஏராளமான 'கொரோனா-விருந்துகள்' ஏற்பாடு செய்யப்பட்டன.  

2020 மார்ச் 19, அன்று, ஜெர்மானிய மாநிலமான *பாடன்-வுயர்ட்டம்பேர்க்கில்* பல கொரோனா விருந்துகளை அவர்கள் நடத்தி முடித்துவிட்டதாக காவல்துறை தெரிவித்துள்ளது. பங்கேற்பாளர்கள் 15 வயது முதல் இருபதுகளின் நடுப்பகுதி வரை இருந்தனர். அவர்களில் பெரும்பாலோர் அவர்கள் செய்த தவறுகளை புரிந்து கொண்டனர். இளைஞர்கள் பள்ளிவாசல்களிலும், *பார்பெக்யூ* தளங்களிலும், பூங்காக்களிலும் சந்தித்தனர். காவல்துறை தலைவர் பெற்றோர்கள் தங்கள் குழந்தைகளுக்கான பொறுப்பை ஏற்குமாறு கேட்டுக்கொண்டார்.  

ஆஸ்திரிய ஒளிபரப்பு நிறுவனமான *ஓஆரெப்பி*ன்படி, நான்கு ஆண்கள் 2020 மார்ச் 21 அன்று *ஹீலிகென்க்ரூஸ் ஆம் வாஸனில்* உள்ள ஒரு விடுதி இல்லத்தில் சந்தித்தனர். ஆண்களில் ஒருவர் *இசுடைரியா*வின் மாநில நாடாளுமன்ற உறுப்பினரான *ஹெகார்ட் ஹிர்ஷ்மேன்* (ஆஸ்திரிய சுதந்திரக் கட்சி ) உறுப்பினராவார். அவரும் அவரது நடத்தைப் பற்றியும் பிற அரசியல் கட்சிகள் கண்டனம் செய்தன. அதன் பிறகு இவர் பதவி விலகினார்.  

2020 ஏப்ரல் 9, அன்று, எசுடோனியாவின் *டார்ட்டு*வில் உள்ள ஒரு குடியிருப்பு மண்டபத்தில் வசிக்கும் 14 மாணவர்கள் இது போன்ற ஒரு விருந்தினை நடத்தினர். இந்த மாணவர்களில் சிலர் கோவிட்-19 இன் அறிகுறிகளுடன் இருந்தனர். ஏப்ரல் 18 ஆம் தேதி நிலவரப்படி, 16 மாணவர்கள் தொற்றுநோயால் பாதிக்கப்பட்டுள்ளனர். யாரும் வெளியேற முடியாது என்பதை உறுதிசெய்து காவல்துறையினருடன் கட்டிடத்தில் வசிக்கும் 280 மாணவர்களையும் முடக்க அரசாங்கம் முடிவு செய்தது.
# நோனி மாவட்டம்


**நோனி மாவட்டம்** (**Noney District**) வடகிழக்கு இந்தியாவில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும். தமெங்கலாங் மாவட்டத்தின் சில வருவாய் வட்டங்களைக் கொண்டு இப்புதிய மாவட்டம் 8 டிசம்பர் 2016 அன்று நிறுவப்பட்டது. இதன் நிர்வாகத் தலைமையிடம் நோனி ஆகும்.  
## வருவாய் வட்டங்கள்
நோனி மாவட்டம் 4 வருவய் வட்டங்களைக் கொண்டது. அவைகள்:  
- லாங்மாய் வட்டம்
- நுங்கா வட்டம்
- கௌபும் வட்டம்
- ஹோசோங் வட்டம்

## மக்கள்
இம்மாவட்டத்தின் பெரும்பான்மையான மக்கள் ரோங்மெய் நாகா இன பழங்குடி மக்கள் ஆவார். இம்மக்களுடன் இன்புய் நாகா மக்கள் சிறுபான்மையாக ஹோசோங் வட்டத்தின் வாழ்கின்றனர். ரோங்மெய் மொழி பெரும்பான்மையாகவும், இன்புய் மொழி, சிரு மொழி, காதே மொழி மற்றும் தடோ மொழிகள் சிறுபான்மையாகப் பேசப்படுகிறது.
# தேங்க்னோவ்பல் மாவட்டம்



**தேங்க்னோவ்பல் மாவட்டம்** (**Tengnoupal District**) இந்தியாவின் வடகிழக்கில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும். சந்தேல் மாவட்டத்தின் 3 வருவாய் வட்டங்களைக் கொண்டு இப்புதிய மாவட்டம் 8 டிசம்பர் 2016 அன்று நிறுவப்பட்டது. இதன் நிர்வாகத் தலைமையிடம் தேங்க்னோவ்பல் நகரம் ஆகும். இது மியான்மர் நாட்டின் எல்லையில் அமைந்த மாவட்டம் ஆகும். இம்மாவட்டத்தின் மோரே நகரம் மியான்மரின் எல்லையில் உள்ளது.  

## வருவாய் வட்டங்கள்
தேங்க்னோவ்பல் மாவட்டம் 3 வருவாய் வட்டங்களைக் கொண்டுள்ள்து. அவைகள்:  
- தேங்க்னோவ்பல் வட்டம்
- மோரே வட்டம்
- மச்சி வட்டம்
# உருசெல் டேவிட் கிரே


**உருசெல் டேவிட் கிரே** *(Russell David Gray)* என்பவர் ஒரு பரிணாம உயிரியலாளர் மற்றும் உளவியலாளர் ஆவார். கலாச்சார பரிணாமம் மற்றும் மனித வரலாற்றுக்கு முந்தைய கால ஆய்வுக்கு அளவாய்வு முறைகளைப் பயன்படுத்துவது தொடர்பாக இவர் பணியாற்றி வருகிறார். நியூசிலாந்தில் அமைந்துள்ள ஆக்லாந்து பல்கலைக்கழகத்தில் டேவிட் கிரே பேராசிரியராகப் பணியாற்றினார். உயிரியல் மற்றும் உளவியலில் இவர் பயிற்சி பெற்றிருந்தாலும் கணக்கீட்டு மரபுவழிசார் முறைகளைப் பயன்படுத்தி ஆத்திரனேசிய மொழிக்குடும்பத்தின் பரிணாம வளர்ச்சி குறித்த ஆய்வுகளுக்காக டேவிட் கிரே நன்கு அறியப்படுகிறார்.  

விலங்குகளின் அறிவாற்றல் பற்றிய ஆராய்ச்சியையும் டேவிட் கிரே ஈடுபட்டார். நியூ கலிடோனிய காகங்கள் பயன்படுத்தும் கருவிகளின் பயன்பாட்டை ஆய்வு செய்வது இவரது முக்கியமான ஆராய்ச்சி-திட்டங்களில் ஒன்றாகும்.  
ஜெர்மனியின் பல்கலைக்கழகமான யெனா நகரிலுள்ள மேக்சு பிளாங்க் பொருளாதார நிறுவனம் ஒரு புதிய மற்றும் வித்தியாசமான ஆணையைப் பெறும் என்று 2014 ஆம் ஆண்டின் கோடையில் மேக்சு பிளாங்க் சங்கம் அறிவித்தது. இதைத் தொடர்ந்து யோகன்னசு கிராசுடன் சேர்ந்து டேவிட் கிரே 2014 ஆம் ஆண்டு பிப்ரவரி 1 முதல் மனித வரலாற்று அறிவியலுக்கான புதிய மேக்சு பிளாங்க் நிறுவனத்தின் இயக்குநராக நியமிக்கப்பட்டார்.
# பெர்சவல் மாவட்டம்



**பெர்சல் மாவட்டம்** (**Pherzawl**) (Pron:/ˌpherˈzâwl/) வடகிழக்கு இந்தியாவில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும். இதன் நிர்வாகத் தலைமையிடம் **பெர்சல்** நகரம் ஆகும். சுராசாந்துபூர் மாவட்டத்தின் பகுதிகளைக் கொண்டு இப்புதிய மாவட்டம் 8 டிசம்பர் 2016 அன்று நிறுவப்பட்டது.  

## அமைவிடம்
மாநிலத்தின் தென்மேற்கில் பெர்சல் மாவட்டத்தின் அமைவிடம்]]  

மணிப்பூர் மாநிலத்தின் தென்மேற்கில் அமைந்ந்த பெர்சல் மாவட்டத்தின் கிழக்கில் சுராசாந்துபூர் மாவட்டம், வடக்கில் தமெங்கலாங் மாவட்டம் மற்றும் ஜிரிபாம் மாவட்டம், மேற்கில் அசாம் மாநிலத்தின் கசார் மாவட்டம், தெற்கில் மிசோரம் மாநிலத்தின் சிங்லுங் மலைகள் எல்லைகளாக உள்ளது. இம்மாவட்டம் கிழக்கில் 93° 11' 16.0440' பாகையும், வடக்கில் 24° 15' 43.0524 பாகைகளுக்கிடையே மணிப்பூர் மாநிலத்தில் அமைந்துள்ளது. இம்மாவட்டம் ஏறத்தாழ 200 கிராமங்களைக் கொண்டுள்ளது.  

## மாவட்ட நிர்வாகம்
இம்மாவட்டம் 4 வருவாய் வட்டங்களைக் கொண்டுள்ளது.அவைகள்:  
1. பெர்சல் வட்டம்
1. பர்புங்க் வட்டம்
1. தன்லோன் வட்டம்
1. வங்காய் மலைகள் வட்டம்

## தட்ப வெப்பம் & புவியியல்
இம்மாவட்டத்தின் குறைந்தபட்ச வெப்பம் ஆக்வும்; அதிகபட்ச வெப்பம் உள்ளது. சராசரி ஆண்டு மழைப்பொழ்வு ஆகவுள்ளது. இம்மாவட்டம் கடல் மட்டத்திலிருந்து 1037 மீட்டர் (3,402 அடி) உயரத்தில் கிழக்கு இமயமலைப் பகுதியில் உள்ளது.
# ஐசோபுரோப்பைல் நைட்ரைட்டு


**ஐசோபுரோப்பைல் நைட்ரைட்டு** *(Isoxazole)* என்பது C<sub>3</sub>H<sub>7</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-புரோப்பைல் நைட்ரைட்டு என்ற பெயராலும் இதை அழைக்கலாம். ஆல்கைல் நைட்ரைட்டு சேர்மமான இதை ஐசோபுரோப்பனால் சேர்மத்திலிருந்து தயாரிக்கலாம். தெளிவான வெளிர் மஞ்சள் நிறத்தில் எண்ணெயாக இது காணப்படுகிறது.  

## பயன்கள்

ஐசோபுரோப்பைல் நைட்ரைட்டு என்பது போப்பர்கள் எனப்படும் உள்ளிழுக்கும் மருந்துகளாகப் பயன்படுத்தப்படும் சேர்மங்களில் ஒன்றாகும். ஓர் உற்சாகத்தைத் தூண்டும் ஒரு உள்ளிழுக்கும் மருந்தாக ஐசோபுரோப்பைல் நைட்ரைட்டு கருதப்படுகிறது. பெரும்பாலும் ஐசோபியூட்டைல் நைட்ரைட்டுக்கு மாற்றாகவும் கருதப்படுகிறது.  

## பாதுகாப்பு

விழித்திரையின் மையப்பகுதி பாதிப்புடன் ஐசோபிரைல் நைட்ரைட்டு தொடர்புடையது ஆகும். விழித்திரை மையத்தில் பார்வைக் குறைபாடு, மஞ்சள் புள்ளிகள் மற்றும் உள் பிரிவு மற்றும் வெளிப்புற பிரிவு சந்திப்பில் சீர்குலைவு போன்ற குறைபாடுகள் இதனால் உருவாகலாம். இக்குறைபாடுகள் மீளக்கூடியதாகவும் இருக்கலாம். பொதுவாக ஐசோபுரோப்பைல் நைட்ரைட்டு உடல் நலத்திற்கு தீங்கு விளைவிக்கும் ஒரு வேதிப்பொருளாகும்.
# அச்சம்மா மாத்தாய்


**அச்சம்மா மத்தாய்** (**Achamma Mathai)** ஒரு இந்திய சமூக சேவகர், பெண்கள் உரிமை ஆர்வலர், காலிகட் பல்கலைக்கழகத்தின் கீழ் தகவல் தொழில்நுட்பம், பொருளாதாரம், மேலாண்மை, நாடக கலை மற்றும் இசைத்துறைகளில் செயற்பட்ட *டாக்டர் ஜான் மத்தாய் மையத்தின்* இணை நிறுவனர். இந்தியாவின் முதல் ரயில்வே அமைச்சரும் முன்னாள் நிதியமைச்சருமான ஜான் மத்தாயின் மனைவியுமாவார். அவர் தில்லியில் தங்கியிருந்தபோது, அவரது கணவர் மத்திய அமைச்சகத்தில் பணியாற்றியபோது, அவர் குழந்தைகளின் கல்வி தொடர்பான நடவடிக்கைகளில் ஈடுபட்டார். இந்திய சுதந்திரத்தைத் தொடர்ந்து ஏற்பட்ட கலவரத்தின்போது, கலவரத்தால் பாதிக்கப்பட்டவர்களின் மறுவாழ்வுக்காக சுசேதா கிருபலானியுடன் இணைந்து பணியாற்றினார். அவர் 1955 இல் நூலகங்களுக்கான ஆலோசனைக் குழுவின் உறுப்பினராக பணியாற்றினார் மற்றும் அறுபதுகளின் துவக்கத்தில் மத்திய சமூக நல வாரியத்தின் தலைவராக இருந்தார். 1954 ஆம் ஆண்டில் இந்திய அரசு, சமுதாயத்திற்கு அவர் செய்த பங்களிப்புகளுக்காக நான்காவது மிக உயர்ந்த இந்திய சிவில் விருதான பத்மஸ்ரீ விருது வழங்கிச் சிறப்பித்தது.
# 1-ஐதராக்சி-7-அசாபென்சோடிரையசோல்


**1-ஐதராக்சி-7-அசாபென்சோடிரையசோல்** *(1-Hydroxy-7-azabenzotriazole)* என்பது C<sub>5</sub>H<sub>4</sub>N<sub>4</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரையசோல் சேர்மம் என வகைப்படுத்தப்படும் இது பெப்டைடு இணைப்பு முகவராக பயன்படுத்தப்படுகிறது. சமச்சீரின்மை இழப்பை இது அடக்குக்கிறது.  

213 மற்றும் 216 செல்சியசு வெப்பநிலையில் 1-ஐதராக்சி-7-அசாபென்சோடிரையசோலின் உருகும். நிறமற்ற நீர்மமாக இருக்கும் இச்சேர்மம் ஒளிபுகும் தன்மையைக் கொண்டுள்ளது.
# பூன் சங்-குவாங்



**பூன் சங்-குவாங்** *(Poon Chung-kwong)* 1991 ஆம் ஆண்டு முதல் 2008 ஆம் ஆண்டு வரை ஆங்காங் பல் தொழில் நுட்பப் பல்கலைக்கழகத்தின் தலைவராக இருந்தார். 1940 ஆம் ஆண்டு ஆங்காங்கில் குவாங் பிறந்தார். பேராசிரியரான இவருக்கு ஆங்காங்கில் வழங்கப்படும் உயரிய விருதான தங்க பௌனியா நட்சத்திர விருது, பிரித்தானிய பேரரசின் மிகச்சிறந்த அலுவலர் விருது, அமைதியின் நீதிமான் போன்ற விருதுகள் வழங்கப்பட்டன.  
புனித பால்சு கூட்டுக் கல்வியியல் கல்லூரியில் குவாங் இடைநிலைக் கல்வியைப் பெற்றார். வேதியியலாளராகப் பயிற்றுவிக்கப்பட்ட இவர், இலண்டன் பல்கலைக்கழகக் கல்லூரியில் அறிவியல் மற்றும் தத்துவத்தில் முனைவர் பட்டம் பெற்றார். தென் கலிபோர்னியா பல்கலைக்கழகம் மற்றும் கலிபோர்னியா தொழில்நுட்பக் கழகம் ஆகியவற்றில் வருகை தரும் அறிஞராக இருந்து வருகிறார். ஆங்காங்கின் மிகப்பெரிய அறிவியல் / தொழில்நுட்ப பல்கலைக்கழகத்தின் தலைமை நிர்வாகியாக இருப்பதோடு மட்டுமல்லாமல், சீன மக்கள் அரசியல் ஆலோசனை மாநாட்டின் தேசிய குழுவின் உறுப்பினராகவும் உள்ளார்.  

ஆங்காங்கின் பிரபல நடிகரும் பாடகருமான லெசுலி சியூங் இவருடைய உறவினர் ஆவார்.
# புதுச்சேரி மாவட்டங்களின் பட்டியல்


இந்தியாவின், ஒன்றியப் பகுதியில், புதுச்சேரியும் ஒன்றாகும். இந்த ஒன்றியப் பகுதியில் நான்கு மாவட்டங்கள் உள்ளன; புதுச்சேரி மாவட்டம் மற்றும் காரைக்கால் மாவட்டம் (தமிழ்நாடு மாநிலத்தால் சூழப்பட்டுள்ளது), மாகே மாவட்டம் (கேரள மாநிலத்தால் சூழப்பட்டுள்ளது) மற்றும் ஏனாம் மாவட்டம் (ஆந்திர மாநிலத்தால் சூழப்பட்டுள்ளது), பாண்டிச்சேரி மாவட்டம் மிகப்பெரிய பரப்பளவையும், மக்கள்தொகையும் கொண்டது மற்றும் மாகே மாவட்டம் மிகச்சிறிய பகுதியும் மற்றும் மக்கள் தொகையும் கொண்டவை. நான்கு மாவட்டங்களும் பிரெஞ்சு இந்தியாவின் எல்லைகளைத் தக்க வைத்துக் கொண்டன, மேலும் 1954இல் பிரெஞ்சு இந்தியாவின் ஒன்றியப் பகுதிகளை நடைமுறைப்படுத்திய பின்னர், இந்திய குடியரசில் இணைக்கப்பட்டன.  

## மாவட்டங்கள்
# மாத்ரிமந்திர்


**மாத்ரிமந்திர்** (*Matrimandir*, சமசுகிருதத்தில் *அன்னை ஆலயம்* என்று பொருள்) என்பது ஒருங்கிணைந்த யோகா பயிற்சியாளர்களுக்கு ஆன்மீக முக்கியத்துவத்தின் ஒரு மாளிகையாகும். இது ஆரோவில்லின் மையத்தில் அமைந்துள்ளது. இதை ஸ்ரீ அரவிந்தர் ஆசிரமத்தின், அன்னை நிறுவினார். சமய, சமயச் சடங்குகள் கடந்த நிலையில் பிரபஞ்ச அன்னையாகிய மகாசக்தியை உணரும் வண்ணத்தில் உருவாக்கப் பெற்ற இக்கோள வடிவிலான மனஒருமை அரங்கு, 1971 ஆம் ஆண்டு அன்னையின் பிறந்த நாளன்று அடிக்கல் நாட்டப் பெற்றுக் கட்டுமானப் பணிகள் மேற்கொள்ளப் பெறுகின்றன.  

## மாத்ரி மந்திரின் அமைப்பு

அன்னையின் 93வது பிறந்த நாளான, பிப்ரவரி 21, 1971 அன்று அடிக்கல் நாட்டப்பட்டதிலிருந்து, மே 2008இல் இது நிறைவடைந்தது. இதனை கட்ட சுமார் 37 ஆண்டுகள் ஆனது.  

மகாலட்சுமி, மகாசரஸ்வதி, மகாகாளி, மகேஸ்வரி ஆகிய பிரபஞ்ச அன்னையின் செயல் வடிவங்களை ஸ்ரீஅரவிந்தர் உணர்த்தும் வகையில் இம்மண்டபத்தை முறையே கிழக்கு, மேற்கு, வடக்கு, தெற்கு ஆகிய திசைகளில் நான்கு தூண்கள் தாங்கி நிற்கின்றன. மாத்ரிமந்திர் சிறிது தட்டையான கோளவடிவிலான ஆலயமாகும். தரைமட்டத்திலிருந்து 29 மீ. உயரத்தில் உள்ள இக்கோளத்தின் விட்டம் 36 மீ. முக்கோண வடிவச் சட்டங்களால் ஆன இக்கோளத்தின் புறப்பகுதி, தங்க ரேக்குகள் பதிக்கப்பெற்ற வட்ட வடிவத் தட்டுகளால் அமைக்கப் பெற்றுக் காண்போரைக் கவர்கின்றது. கோளத்தின் உட்புற மேற்பகுதியில் ஒரு பெருங்கூடம் உள்ளது. அதன் விக்கிரகங்களோ, படங்களோ கிடையாது. பன்னிரு பக்கங்களைக் கொண்ட அந்த அறையின் தளப்பகுதியும் சுவர்களும், வெண் சலவைக் கற்களால் ஆனவை. பன்னிரு தூண்களைக் கொண்ட அந்த அறையில் சன்னல்கள் இல்லை. நுழையவும், வெளியேறவும் கூடிய வகையில் இரு வாசல்கள் உண்டு. அறையின் மையத்தில் அன்னையின் சின்னமும், அதன் நடுவில் நான்கு புறமும், அரவிந்தரின் சின்னங்கள் பொருத்தப் பெற்ற பொன்முலாம் பூசிய மேடையின்மீது உருண்டை வடிவிலான ஒளி ஊடுருவக்கூடிய படிகம் ஒன்று அமைக்கப் பெற்றுள்ளது. அதன் நேர் மேற்கூரையிலுள்ள ஆடியின் வழியாகச் சூரிய ஒளிக்கீற்றுகள் உள் புகுந்து படிகத்துள் பிரதிபலிக்கும் அழகு நேரில் தரிசித்து அனுபவிக்கத்தக்கது. சூரிய ஆற்றலை மின்கலங்களில் சேகரித்து வைத்துச் சூரிய ஒளி இல்லாத பொழுதுகளில் அப்படிகத்தின் மீது செலுத்தப் பெறும். இப்படிகம் உலகிலேயே மிகப்பெரிய செயற்கைப் படிகமாகும்.  

பிரபஞ்ச அன்னையின் நான்கு மகாசக்தியின் செயல்பாடுகளைக் குறிக்கும் வண்ணம் இங்கு நான்கு தூண்கள் அமைக்கப்பெற்றுள்ளன.  

| மகேசுவரி (தெற்கு தூண்) | "...her personality of calm wideness and comprehending wisdom and tranquil benignity and inexhaustible compassion and sovereign and surpassing majesty and all-ruling greatness". |  |
| --- | --- | --- |
| மகாகாளி (வடக்கு தூண்) | "...her power of splendid strength and irresistible passion, her warrior mood, her overwhelming will, her impetuous swiftness and world-shaking force". |  |
| மகா லட்சுமி (கிழக்கு தூண்) | "...vivid and sweet and wonderful with her deep secret of beauty and harmony and fine rhythm, her intricate and subtle opulence, her compelling attraction and captivating grace". |  |
| மகா சரசுவதி (மேற்கு தூண்) | "...equipped with her close and profound capacity of intimate knowledge and careful flawless work and quiet and exact perfection in all things". | } |

## இருப்பிடம்
சென்னை- புதுச்சேரி கிழக்குக் கடற்கரைச் சாலையில், பொம்மையார் பாளையம்மற்றும் முதலியார் சாவடியிலிருந்து சுமார் 6.கி.மீ. தொலைவில் உள்ளது. திண்டிவனம் - புதுச்சேரி நெடுஞ்சாலையில் திருச்சிற்றம்பலம் கூட்டு ரோட்டில் இருந்து சுமார் 10 கி.மீ தொலைவில் உள்ளது.
# படிமம்:78th Academy Awards.jpg

Official poster of the 78th Academy Awards.  

Source: http://www.oscars.org/publications/poster78/index.html  
This image is copyrighted by the Academy of Motion Picture Arts and Sciences.  

## Fair use rationale in 78th Academy Awards
The image linked here is claimed to be used under fair use as:  
- It is of a poster for the 78th Academy Awards event.
- Its inclusion in the article adds significantly to the article because it is used to illustrate the subject of the article i.e. the event in question.
- It is a low resolution image.
- The image is only being used for informational purposes.
Zzyzx11 (Talk) 05:40, 26 February 2007 (UTC)
# மியூனிக் (திரைப்படம்)


## விருதுகள்
| விருது | பகுப்பு | வென்றவர் | முடிவு |
| --- | --- | --- | --- |
| அகாதமி விருது | சிறந்த இயக்குநர் | ஸ்டீவன் ஸ்பில்பேர்க் |  |
| சிறந்த திரைப்படம் | ஸ்டீவன் ஸ்பில்பேர்க், [காத்திலீன் கென்னடி மற்றும் பெர்ரி மென்டல் |  |  |
| சிறந்த தழுவிய திரைக்கதை | டோனி குஷ்னர், எரிக் ராத் |  |  |
| சிறந்த அசல் இசை | ஜான் வில்லியம்சு |  |  |
| சிறந்த திரை இயக்கம் | மைக்கெல் கான் |  |  |
| கோல்டன் குளோப் விருது | சிறந்த இயக்குநர் | ஸ்டீவன் ஸ்பில்பேர்க் |  |
| சிறந்த திரைக்கதை | டோனி குஷ்னர், எரிக் ராத் |  |  |
| கிராமி விருது | சிறந்த இசை | ஜான் வில்லியம்சு |  |

## மேலும் பார்க்க
- சட்டத்துக்குப் புறம்பான கொலைகள்
# கேழல்மூக்கன் இனம்



**நாசிக்காபாட்ராக்கசு** என்னும் **கேழல் மூக்கன் இனத்** தவளைப் பேரினத்தின் அறிவியல் பெயர்(*scientific name*) சமசுகிருதம் மற்றும் கிரேக்க மொழியிலிருந்து பெறப்பட்டுள்ளது. சமசுகிருதத்தில் "நாசிகா" என்றால் மூக்கு என்றும், கிரேக்கத்தில் "பாட்டிராக்கஸ்" என்பது தவளையை குறிக்கும். இத்தவளைக் குடும்பத்தை சார்ந்த தவளைகள் சேசல்சு தீவுகளில் காணப்படுவதால், சுமார் 100 மில்லியன் வருடங்களுக்கு முன் இந்தியா, சேசல்சு மற்றும் மடகாஸ்கர் தீவுகள் ஒன்றாக இருந்தபொழுது இத்தவளை தோன்றியிருக்கலாம் என்று கருதப்படுகிறது. கோண்டுவானா கண்டப்பெயர்ச்சியினால் இந்நிலப்பகுதிகள் பிற்காலத்தில் பிளவுபட்டது என்னும் கருதுகோளுக்கு இந்த தவளையினங்களின் ஒற்றுமைகள் வலுச் சேர்க்கின்றன.
# டி75 சாலை (ஐக்கிய அரபு அமீரகம்)


**டி 75** , **ஷேக் ரஷீத் சாலை** அல்லது **அல் குட்டாயத் சாலை என்றும் அழைக்கப்படுகிறது**, இது ஐக்கிய அரபு அமீரகம் துபாயில் உள்ள ஒரு சாலையாகும்.இந்த சாலை புர் துபாயில் தொடங்குகிறது.டி 92 (அல் மினா சாலை) க்கு செங்குத்தாக இயங்கும் . டி 75 தென்கிழக்கு நோக்கி அல் மன்கூல், அல் கராமா மற்றும் அல் ஜஃபிலியா ஆகிய பகுதிகளை நோக்கி செல்கிறது. இந்த சாலை இறுதியில் அல் கராமா இன்டர்சேஞ்சில் உம் ஹுராரிர் சாலையுடன் இணைகிறது.  

டி 75 வழித்தடத்தில் முக்கியத்துவம் வாய்ந்த இடங்கள் .இந்தோனேசியாவின் துணைத் தூதரகம், ஜபீல் ரயில் நிலையம், ஜபீல் பார்க், கராமா ஷாப்பிங் சென்டர் மற்றும் கராமா தபால் அலுவலகம் ஆகியவை.  

#### மேலும் பார்க்க
List of roads in Dubai
# தேசிய வங்கி துபாய் (கட்டிடம்)

**தேசிய வங்கி துபாய்** (NBD) **(** ) என்பது துபாய், ஐக்கிய அரபு எமிரேட்ஸ் (யுஏஇ) இல் உள்ள ஒரு கட்டிடம். கிழக்கு துபாயில் தேய்ரா பகுதியில்அமைந்துள்ள இந்த கட்டிடத்தில் துபாய் தலைமையகம் உள்ளது.  

இந்த கட்டிடம் பழைய நிர்வாக வாணிக அலுவலகங்கள் நிறைந்த துபாயின் ஒரு பகுதியாகும்.இது துபாய் வளைகுடாவை ஒட்டியுள்ளது துபாயின் தேசிய வங்கி தீராவில் மிக உயரமான கட்டடமாகும், இதன் உயரம் 1998 இல் கட்டப்பட்டபோது துபாயில் ஐந்தாவது மிக உயரமான கட்டிடமாகும் . கட்டடத்தின் வளைந்த வடிவம் கப்பலின் அடிப்பாகம் போன்று முக்கோண வடிவமான ஒற்றைப் பாய் மரமுள்ள அரேபிய மரக்கலம் துபாய் வளைகுடாவில் படகுத்துறை ஓரத்தில் கட்டப்பட்ட படகு போன்ற தோற்றதை ஒத்துள்ளது. துபாயில் உள்ள புர்ஜ் அல் அராப் ஆடம்பர விடுதியும் இதன் வடிவமைபும் ஓன்று ஆகும்.
# மார்ட்டின் கெல்லர்ட்டு

**மார்ட்டின் பிராங் கெல்லர்ட்டு** *(Martin Frank Gellert)* செக்கோசுலோவேகியாவில் பிறந்த அமெரிக்க மூலக்கூற்று உயிரியலாளர் ஆவார். இவர் 1929 ஆம் ஆண்டு பிறந்தார். அமெரிக்க உயிரி வேதியியல் மற்றும் மூலக்கூற்று உயிரியல் சங்கத்தின் தலைவராக இருந்தார். 1950 ஆம் ஆண்டு ஆர்வர்டு பல்கலைக்கழகத்தில் கெல்லர்ட்டு பட்டம் பெற்றார். 1956 ஆம் ஆண்டு கொலம்பியா பல்கலைக்கழகத்தில் முனைவர் பட்டம் பெற்றார்.  

1985 ஆம் ஆண்டு தாமசு மேனியாடிசுடன் இணைந்து ரிச்சர்ட் லவுன்சுபெரி விருதை வென்றார், வளர்ச்சிக்கு இன்றியமையாதவை மற்றும் அடிப்படையானவையாகக் கருதப்படும் டி.என்.ஏ மறுசீரமைப்பு நுட்பங்களான "டி.என்.ஏவின் கட்டமைப்பு மற்றும் செயல்பாட்டைப் பற்றிய நமது புரிதலுக்கான அவர்களின் முக்கிய பங்களிப்புகள் இவ்விருதை அவருக்குப் பெற்றுத் தந்தன.
# சர்தக் கான்



**சர்தக்** (, தாதரியம்: Сартак) **கான்** (இறப்பு 1257) என்பவர் படு கான் மற்றும் ஆல்ச்சி தாதர் இனத்தைச் சேர்ந்த அரசப் பிரதிநிதி தோவகெர் கதுன் போராக்சின் ஆகியோரின் மகன் ஆவார். படு கானுக்குப் பிறகு தங்க நாடோடிக் கூட்டத்தின் கானாக சர்தக் கான் ஆட்சிக்கு வந்தார்.
# எம். சித்தானந்த மூர்த்தி



**எம். சித்தானந்த மூர்த்தி** (**M. Chidananda Murthy)** (1931 மே 10 - 2020 சனவரி 11) இவர் ஓர் கன்னட எழுத்தாளரும், ஆராய்ச்சியாளரும் மற்றும் வரலாற்றாசிரியருமாவார். இவர் கன்னட மொழி மற்றும் பண்டைய கர்நாடக வரலாற்றில் நிபுணத்துவம் பெற்ற கர்நாடகாவில் நன்கு அறியப்பட்ட அறிஞராக இருந்தார். அம்பி நினைவுச்சின்னங்களைப் பாதுகாப்பதற்கும், கன்னட மொழியானது செம்மொழி அந்தஸ்தைப் பெறுவதற்கும் இவர் பிரச்சாரம் செய்தார். ஒரே மாதிரியான குடிமை சட்டம் மற்றும் மாற்றத்திற்கு எதிரான சட்டம் ஆகியவை இந்தியாவில் அரசாங்கத்தால் இயற்றப்பட வேண்டும் என்றும் மூர்த்தி வலியுறுத்தினார்.  

## கல்வி
சித்தானந்த மூர்த்தி மைசூர் பல்கலைக்கழகத்தில் 1953ஆம் ஆண்டில் இளங்கலை கலை (ஆனர்சு) பட்டம் பெற்றார். கன்னட இலக்கியத்தில் முதுகலைப் பட்டத்தை 1957இல் அதே பல்கலைக்கழகத்திலிருந்து பெற்றார். மைசூர் பல்கலைக்கழகத்தில், தனது முதுகலை படிப்பின் போது, இவர் பம்பா குவெம்பு, பு. தி. நரசிம்மாச்சார், ராகவாச்சார் போன்ற கன்னட இலக்கிய பிரமுகர்கள் மற்றும் எஸ். சிறீகாந்த சாத்திரி போன்ற வரலாற்றாசிரியர்களின் செல்வாக்கின் கீழ் வளர்ந்தார். கன்னட கல்வெட்டுகள் குறித்த முனைவர் பட்ட ஆராய்ச்சியில் மூர்த்தியை மற்றொரு இலக்கியத் தலைவரான தி. என். சிறீகாந்தையா வழிநடத்தினார். இவரது முனைவர் பட்ட ஆய்வானது 'கன்னட கல்வெட்டுகளின் கலாச்சார ஆய்வு' என்ற தலைப்பில் இருந்தது. 1964இல் பெங்களூர் பல்கலைக்கழகத்தில் முனைவர் பட்டம் பெற்றார்.  

## தொழில்
மூர்த்தி கன்னட பெங்களூர் பல்கலைக்கழகத் துறையின் தலைவராகவும் இருந்தார். கன்னட சக்தி கேந்திரத்துடனும் தொடர்பு கொண்டிருந்தார். ஒரு வரலாற்றாசிரியராக மூர்த்தியின் பெரும்பாலான படைப்புகள் கன்னட கல்வெட்டுகளின் அறிவியல் ஆய்வில் கவனம் செலுத்தியது. கல்வெட்டுகளை அவற்றின் சமூக கலாச்சார அமைப்பில் சூழ்நிலைப்படுத்த இவர் முயன்றார். கன்னட மொழி மற்றும் கர்நாடக வரலாறு குறித்த பல புத்தகங்களைத் தயாரித்தார். இவர் பல ஆராய்ச்சி மாணவர்களுக்கு வழிகாட்டினார்.  

## விருதுகள்

- ராஜ்யோத்சவ விருது
- சாகித்திய அகாதமி விருது
- 2002 இல் பம்பா விருது

## நோய் மற்றும் மரணம்
சித்தானந்த மூர்த்தி 2020 சனவரி 9 ஆம் தேதி பெங்களூரில் உள்ள ஒரு தனியார் மருத்துவமனையில் அனுமதிக்கப்பட்டு,  
இரண்டு நாட்களுக்குப் பிறகு, சனவரி 11, அன்று அதிகாலை 4 மணியளவில் இறந்தார்.
# காணி மரநண்டு


**காணி மரநண்டு** (*Kani maranjandu*) என்பது 2017-இல் முதன்முதலாகக் கண்டுபிடிக்கப்பட்ட ஒரு மரநண்டு ஆகும். இது நாள் வரை இந்நண்டு கேரள மாநிலத்தில் மேற்குத் தொடர்ச்சி மலைகளில் மட்டுமே கண்டறியப்பட்டுள்ளது. கண்டுபிடித்தவர்கள் இதனை நிலநண்டுக் குடும்பத்தில் வகைப் படுத்தி உள்ளனர்.  

## பண்புகள்
நிலநண்டுக் குடும்பத்தில் இந்த நண்டுகளின் சில தனித்த பண்புகளினால் இவை தனிப் பேரினமாக அறியப்படுகின்றன. இவற்றின் தனித்தன்மை வாய்ந்த மேலோடு, மிக நீண்ட கால்கள், அலவன் (=ஆண் நண்டு) நண்டின் வயிறு போன்றவை இப்பேரினத்திற்கே உரியன. இந்நண்டுகள் தங்கள் வாழ்நாளை மரங்களிலேயே கழிக்கின்றன. நீர்த்தேவைக்கு மரப் பொந்துகளில் இருக்கும் மழைநீரை நம்பியுள்ளன.
# தி. ந. சிறீகாந்தையா


**ஆச்சார்ய தீர்த்தபுரா நஞ்சுண்டயா சிறீகாந்தையா ( Aacharya Tirthapura Nanjundaiah Shrikantaiah)** (1906 நவம்பர் 26 - 1966 செப்டம்பர் 7), தி நாம் சிறீ என்றும் அழைக்கப்படும் இவர் கன்னடம் இலக்கிய கவிஞரும், மொழியியலாளரும், மற்றும் ஆசிரியரும் ஆவார்.  

1952ஆம் ஆண்டில் இந்திய அரசியலமைப்பின் கன்னட பதிப்பைத் தயாரித்து வெளியிடுவதில் சிறீகாந்தையா முக்கியப் பங்கு வகித்தார். இந்தியக் குடியரசுத் தலைவருக்கு சமசுகிருதத்தில் சமமான 'இராஷ்டிரபதி' என்ற வார்த்தையை பரிந்துரைத்த பெருமையும் இவருக்கு உண்டு. இந்திய அரசியலமைப்பு அமைப்பின் உறுப்பினராக, இந்திய குடியரசின் குடியரசுத் தலைவருக்கு சமமான சொல் குறித்த கலந்துரையாடல் நடந்தபோது, இவர்தான் 'இராஷ்டிரபதி' என்ற பெயரை பரிந்துரைத்தார். இந்த சொல் ஒருமனதாக ஏற்றுக்கொள்ளப்பட்டது, அது இன்னும் பயன்பாட்டில் உள்ளது.  

## ஆரம்ப கால வாழ்க்கை
டி. என். சிறீகாந்தையா 1906 நவம்பர் 26 அன்று தும்கூர் மாவட்டம் தீர்த்தபுராவில் நஞ்சுண்டையா மற்றும் பாகீரதம்மா ஆகியோருக்குப் பிறந்தார். இவரது குடும்பம் அகலவாடி மன்னர்களின் சந்ததியினர் ஆவர். 1926இல் இளங்கலை மற்றும் 1929 இல் ஆங்கிலத்தில் முதுகலைப் பட்டம் பெற்றார். அந்த ஆண்டின் பிற்பகுதியில் மைசூர் பல்கலைக்கழகத்தில் கன்னட மொழியில் முதுகலைப் பட்டம் பெற்றார்.  

## படைப்புகள்
இவரது மிகவும் பிரபலமான படைப்பு 'பாரதிய காவ்யா மீமாம்சே' என்பது இந்திய கவிதைகளைப் பற்றியதாகும். இந்த படைப்பு 11ஆம் நூற்றாண்டு அலங்கரா கவிதைக்கும் உரைநடை மற்றும் கவிதை வடிவங்களில் இந்தியாவுக்கும் இடையிலான உறவின் முழுமையான பகுப்பாய்வாகும். தி நாம் சிறீயின் புத்தகம் காவியலங்கராவின் பாரம்பரியம் மற்றும் அதனுடன் தொடர்புடைய கபாரம்பரிய நூல்களை ஆராய்கிறது. மேலும் இராச-த்வனி கொள்கைகள் கவிதை பல்வேறு நீரோடைகளை ஒப்பிடுவதில் ஒரு ஒருங்கிணைந்த பகுதியாகும் என்று வலியுறுத்துகிறது.
# பு. தி. நரசிம்மாச்சார்



**புரோகித திருநாராயண நரசிம்மாச்சார் (Purohita Thirunarayana Narasimhachar**) (1905 மார்ச் 17 - 1998 அக்டோபர் 23 ) பொதுவாக **புதிந** என்று அழைக்கப்படும் இவர் ஓர் நாடக ஆசிரியரும் மற்றும் கன்னட மொழி கவிஞரும் ஆவார். குவெம்பு மற்றும் த. ரா. பேந்திரே ஆகியோருடன் கன்னட நவோதயா கவிஞர்களில் நன்கு அறியப்பட்ட மூவராக இருந்தார். இவர் ஒரு சாகித்ய அகாதமி சகாவாகவும் மற்றும் 1991இல் கர்நாடக அரசு வழங்கிய பம்பா விருதை வென்றவரும்ஆவார்.  

## வாழ்க்கை மற்றும் தொழில்
புதிந 1905 மார்ச் 17 அன்று கர்நாடகாவின் மண்டியா மாவட்டத்தில் உள்ள மேல்கோட்டை என்ற ஊரில் ஒரு கட்டுப்பாடான ஐயங்கார் குடும்பத்தில் பிறந்தார்.  

ஒரு எழுத்தாளர் என்பதைத் தவிர, புதிந மைசூர் மாநில இராணுவத்திலும் பின்னர் மைசூர் மாநில சட்டமன்றத்திலும் பணியாற்றினார். இவர் 1998 அக்டோபர் 23, அன்று காலமானார்.  
<sup data-ve-ignore="true">&#x5B; *<span title="This claim needs references to reliable sources. (May 2018)">மேற்கோள் தேவை</span>* &#x5D;</sup>  

## இலக்கிய பங்களிப்புகள்
புதிந கன்னட இலக்கியத்தின் நவோதயா பாணியின் வினையூக்கிகளில் ஒருவராக இருந்தார். இலட்சுமிநாராயண பட் என்பவரின் கருத்துப்படி, "ஒரு பரந்த அளவில், நவோதயா பாணியிலான இலக்கியத்தின் வளர்ச்சி புதிநவின் எழுத்துக்களின் வளர்ச்சியை ஒத்திருக்கிறது". அனாதே என்ற இவர் தனது முதல் கவிதைத் தொகுப்பில், ஒரு எளிய மொழியையும் பாணியையும் பயன்படுத்தி வாழ்க்கையின் குறிப்பிடத்தக்க தருணங்களைப் பற்றிய ஆழமான நுண்ணறிவுகளை வெளிப்படுத்துகிறார். புதிநவின் பல எழுத்துக்கள் இயற்கையின் அழகையும் கம்பீரத்தையும் விவரிக்கின்றன. ஆன்மீகத்தின் எல்லையில் உள்ளன. இவரது நன்கு அறியப்பட்ட இரண்டு எழுத்துக்கள் காமம் மற்றும் தர்மத்திற்கு இடையிலான மோதலை நுட்பமாக விவரிக்கும் 'அகாலி', மற்றும் கோகுலத்திலிருந்து கிருட்டிணர் வெளியேறியதை விவரிக்கும் 'கோகுலா நிர்கமனா' ஆகிய இரண்டுமாகும். புதிநவின் கட்டுரைகள் இவரது மேலாதிக்க கவிதை ஆளுமையை பிரதிபலிக்கின்றன.  

## விருதுகள்

- 1991இல் இந்திய அரசிடமிருந்து பத்மசிறீ1 விருது வழங்கப்பட்டது .
# சந்திரமதி முதலியார்

**மன்னர் சந்திரமதி முதலியார்**(Chandramathi Mudaliar) என்பவர் 17 ஆம் நூற்றாண்டில் தென் கொங்குநாட்டின் (தற்போதைய ஈரோடு பகுதி) சிற்றரசர் ஆவார். தெலுங்கு மன்னர் திருமலை நாயக்கருக்கு கப்பம் கட்ட மறுத்து அவரை எதிர்த்து போரிட்ட முதல் தமிழ் மன்னர் கொங்கு நாட்டின் வேந்தர் ஈரோடு மன்னர் சந்திரமதி செங்குந்த முதலியார் ஆவார்.  

இவர் தமிழ் மக்களைக் காப்பாற்றுவதற்காக தெலுங்கு மதுரை நாயக்கர் அரசுக்கு எதிராக பல போர்களை நடத்தியவர். ஈரோடு கோட்டையை மன்னர் சந்திரமதி முதலியார் மற்றும் அவரது குடும்பத்தினரால் கட்டப்பட்டது. பின்னர் ஈரோடு கோட்டை ஆங்கிலேயர்களால் அழிக்கப்பட்டது. சந்திரமதி முதலியார் செங்குந்தர் தெரிந்த கைக்கோளர் படையின் வம்சாவளில் வந்தவர் என அறியப்படுகிறது.  

## சந்திரமதி முதலியார் மடம்

இவரது பெயரில் சந்திரமதி முதலியார் சரித்திரம் என்பது 1628 இல் ஈரோட்டில் அமைக்கப்பட்டது. அக்காலத்தில் இந்த மடம் சமயப்பணிகளை செய்துள்ளது.  

## ஆதாரங்கள்
# மேல்நிலைப்பட்டி மென்னாண்டார் மூர்த்தி கோயில்



இக்கோயில் **கி.பி 1287-ல்** சடையவர்மன்  சுந்தரபாண்டியனால்  கட்டப்பட்டது. கானநாட்டு, கெங்குன்ற நாட்டு மேல்நிலை, மேல்நின்ற பிள்ளையார் கோவில் தானத்தார் இதே ஊரைச்சேர்ந்த, அரையர்களில்  ஒருவரான குலசேகர, வீரசேகர நாடாழ்வார்  இக்கோவிலுக்கு வடவகை நாட்டு அழிசிக் குடிவயலில் தேவதானமாக வழங்கப்பட்ட நிலத்தை உழவடைத்திட்டாக அளித்தனர். இந்நிலத்தில்  ஏற்கனவே உழுது விவசாயம் செய்துவரும், விவசாய பெருங்குடிகளை நீக்காது இருக்க வேண்டும் என்று அவருக்கு வேண்டுகோள் இடப்பட்டது. போகத்தில் குலசேகர, வீரசேகர நாடாழ்வார் தனக்கு அளிக்கப்பட்ட நிலத்தில் சம்பாநெல் பயிரிடவும், கோடைபோகத்தில், குருவைநெல் பயிரிடவும், எள்ளு, வரகு, தினை, பயிரிடவும் உரிமைப்பெற்றார். மேலும் நிலத்தால் வந்த வருமானத்தின் ஒரு பகுதியை அமுது படைக்கும் பிறசெலவுகளுக்கு வழங்க வேண்டுமென, தானத்தாரால் கூறப்பட்டு அதன்படி நடக்க சம்மதித்துள்ளார் என்று கானநாட்டு, கெங்குன்ற நாட்டு மேல்நிலை, மேல்நின்ற பிள்ளையார் கோயில் கல்வெட்டு கூறுகின்றது.
# ஈரானிய ஆதரவு கப்பல் கொனாரக்


**ஈரானிய கப்பல் கொனாரக்** (பாரசீக: کنارک) ஒரு ஹெண்டிஜன் வர்க்க ஆதரவு கப்பல். இது நெதர்லாந்தில் கட்டப்பட்டது, 1988 முதல் சேவையில் உள்ளது. முதலில் ஒரு ஆதரவு மற்றும் தளவாடக் கப்பலாகக் கருதப்பட்ட கொனாரக் 2018 இல் மாற்றியமைக்கப்பட்டது. இப்போது கப்பல் எதிர்ப்பு ஏவுகணைகளுடன் ஆயுதம் ஏந்தியுள்ளது. 2020 ஆம் ஆண்டு மே 10 ஆம் தேதி பயிற்சியின்போது நட்புரீதியான தீ விபத்தில் ஜமரனிலிருந்து சுடப்பட்ட ஏவுகணையால் இந்த கப்பல் மோதியது, அதன் 19 ஊழியர்கள் கொல்லப்பட்டனர்.
# நிக்கோலசு இங்கோலியா


**நிக்கோலசு தாமசு இங்கோலியா** *(Nicholas Thomas Ingolia)* அமெரிக்காவைச் சேர்ந்த ஒரு மூலக்கூற்று உயிரியலாளர் ஆவார். இவர் 1979 ஆம் ஆண்டு பிப்ரவரி மாதம் 5 ஆம் நாள் பிறந்தார். பெர்க்லியிலுள்ள கலிபோர்னியா பல்கலைக்கழகத்தில் உதவிப் பேராசிரியராகப் பணிபுரிந்தார். ரைபோசோம் விவரக்குறிப்பு முறையின் வளர்ச்சிக்காக இங்கோலியா மிகவும் பிரபலமானவராக அறியப்பட்டார். நோய் பரப்பும் வெளவால்களின் வெப்ப-உணர்திறன் நரம்புகளின் பரிணாமம் குறித்த ஆய்வுகளையும் மேற்கொண்டார். நோய் பரப்பும் வெளவால்களின் வெப்ப-உணர்திறன் நரம்புகளின் பரிணாமம் குறித்த ஆய்வுகளையும் மேற்கொண்டார். சுருக்கமான திறந்த வாசிப்பு சட்டங்களால் சிறிய பெப்டைடுகளின் குறிமுறையேற்றம் குறித்தும் அவர் ஆய்வு செய்துள்ளார். இங்கோலியா 2011 ஆம் ஆண்டிற்கான சிறந்த உயிர்மருத்துவர்களுக்கு வழங்கப்படும் சியர்ல் அறிஞர் விருதையும் அமெரிக்க புற்றுநோய்க் கழகத்தின் மதிப்பாய்வுக் குழுவில் இணைநிலையை பெற்றும் பணியாற்றுகிறார்.
# கஞ்சனூர்


**கஞ்சனூர்** (Kanjanur) இந்தியாவின் தமிழ்நாடு, தஞ்சாவூர் மாவட்டத்தின் திருவிடைமருதூர் வட்டத்தில் உள்ள கிராமமாகும். இது கும்பகோணத்தின் வடகிழக்கில் சுமார் தொலைவில் காவேரி ஆற்றின் வடகரையில் அமைந்துள்ளது. காவிரி படுகை பகுதியில் அமைந்துள்ள *நவகிரக தலங்களில்* இதுவும் ஒன்றாகும். இது சுக்கிரனுக்கு (வீனஸ்) அர்ப்பணிக்கப்பட்ட தலமாகும். இங்குள்ளஅக்னீஸ்வரர் கோயில் பிரபலமானது. காவிரி படுகையின் "நவகிரக கோயில்களில்" இந்த கோயிலும் ஒன்றாகும். கஞ்சனூரின் வடக்கே, உயரமுள்ள குறைந்த மலைப்பாங்கான தொடர்கள் உள்ளன. இந்த மலைகளில் மேக்னசைட் வைப்புக்கள் கண்டுபிடிக்கப்பட்டுள்ளன.
# காரையூர் ஊராட்சி (புதுக்கோட்டை)



**காரையூர் ஊராட்சி** (*Karaiyur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3,700 ஆகும். இவர்களில் பெண்கள் 1,867 பேரும், ஆண்கள் 1,833 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. மரவற்குடியிருப்பு
1. சங்கரம்பட்டி
1. மாங்காளிப்பட்டி
1. மருதம்பட்டி
1. காரையூர்

## வரைபடம்
# நல்லூர் ஊராட்சி (புதுக்கோட்டை)



**நல்லூர் ஊராட்சி** (*Nallur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2078 ஆகும். இவர்களில் பெண்கள் 1045 பேரும், ஆண்கள் 1033 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. கீமனுர்
1. கீரன்குடி
1. மேமனப்பட்டி
1. நல்லூர்
1. ஆத்தன்காடு
1. இள்ளனிபட்டி
1. கொல்லம்புன்சை
1. குழவாய்பட்டி
1. சுந்தர்நகர்

## வரைபடம்
# கேத்வாலதெரைட்டு


**கேத்வாலதெரைட்டு** *(Cadwaladerite)* என்பது AlCl(OH)<sub>2</sub>•4(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் அரிய அலுமினியம் ஆலைடு கனிமம் என்று இது வகைப்படுத்தப்படுகிறது. சல்பேட்டு தாதுக்களுடன் தொடர்புடைய ஒரு படிக உருவமற்ற பொருள் என அறிவிக்கப்பட்டு பின்னர் ஓர் ஆலைடு படிகத் தொகுதியுடன் பதிக்கப்பட்டுள்ளது. போதுமான அளவுக்கு தரவுகள் இல்லாததால் கேத்வாலதெரைட்டு கனிமத்தின் நிலை நிச்சயமற்றதாகும். 1941 ஆம் ஆண்டு சிலி நாட்டிலுள்ள தாராபக்கா மண்டலத்தின் இக்விக் மாகாணத்திலுள்ள விக்டோரியா செகுண்டா சுரங்கத்தில் கேத்வாலதெரைட்டு முதன் முதலாக கண்டறியப்பட்டது. இயற்கை அறிவியல் கல்விக்கழகத்தின் தலைவரான சார்லசு மீக்சு பிதில் கேத்வாலதெர் நினைவாக கனிமத்திற்கு கேத்வாலதெரைட்டு எனப் பெயரிடப்பட்டது.
# கூடலூர் ஊராட்சி (புதுக்கோட்டை)



**கூடலூர் ஊராட்சி** (*Gudalur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1357 ஆகும். இவர்களில் பெண்கள் 674 பேரும், ஆண்கள் 683 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. சித்தூர்
1. கூடலூர்
1. சித்தூர் ஆதி காலனி

## வரைபடம்
# ஆலம்பட்டி ஊராட்சி (புதுக்கோட்டை)



**ஆலம்பட்டி ஊராட்சி** (*Alampatti Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1221 ஆகும். இவர்களில் பெண்கள் 607 பேரும், ஆண்கள் 614 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. ஆலம்பட்டி
1. கண்ணியாபட்டி
1. கரையாம்பட்டி
1. முரண்டான்பட்டி
1. ஆதிநிபட்டி
1. காடாம்பட்டி

## வரைபடம்
# நோவா பவும்பேக்


**நோவா பவும்பேக் (Noah Baumbach)** (பிறப்பு செப்டம்பர் 3, 1969) ஐக்கிய அமெரிக்க திரைப்படத் தயாரிப்பாளர் மற்றும் இயக்குநர் ஆவார். இருமுறை சிறந்த அசல் திரைக்கதையிற்கான அகாதமி விருதிற்காக பரிந்துரைக்கப்பட்டார் - இவர் எழுதி இயக்கிய *த சுகுவிட் அண்ட் த வேல்* (2005) மற்றும் *மேரேஜ் ஸ்டோரி* (2019) திரைப்படங்களுக்காக.  

## விருதுகள்
| ஆண்டு | விருது | பிரிவு | பரிந்துரை | முடிவு |
| --- | --- | --- | --- | --- |
| 2005 | அகாதமி விருது | சிறந்த அசல் திரைக்கதை | *த சுகுவிட் அண்ட் த வேல்* |  |
| 2019 | சிறந்த திரைப்படம் | *மேரேஜ் ஸ்டோரி* |  |  |
| சிறந்த அசல் திரைக்கதை |  |  |  |  |
| 2005 | கோல்டன் குளோப் விருது | சிறந்த திரைக்கதை | *த சுகுவிட் அண்ட் த வேல்* |  |
| 2019 | பிரித்தானிய அகாடமி திரைப்பட விருதுகள் | சிறந்த அசல் திரைக்கதை | *மேரேஜ் ஸ்டோரி* |  |
| 2017 | கான் திரைப்பட விழா | பால்ம் டி'ஓர் | *த மெயரோவிட்சு ஸ்டோரீஸ்* |  |
| 2005 | இன்டிபென்டண்ட் ஸ்பிரிட் விருதுகள் | சிறந்த இயக்குநர் | *த சுகுவிட் அண்ட் த வேல்* |  |
| 2013 | சிறந்த திரைப்படம் | *பிரான்சிசு ஹா* |  |  |
| 2019 | சிறந்த திரைப்படம் | *மேரேஜ் ஸ்டோரி* |  |  |
| சிறந்த திரைக்கதை |  |  |  |  |
| ராபர்ட் ஆல்ட்மன் விருது |  |  |  |  |
| 2005 | ரைட்டர்சு கில்டு விருதுகள் | சிறந்த அசல் திரைக்கதை | *த சுகுவிட் அண்ட் த வேல்* |  |
| 2019 | *மேரேஜ் ஸ்டோரி* |  |  |  |
# பாதை (கோட்டுருவியல்)


ஒரு கோட்டுருவில் **பாதை** அல்லது **வழி** (*path*) என்பது அக்கோட்டுருவின் கணுக்களை இணைக்கின்ற முடிவுறு அல்லது முடிவற்ற எண்ணிக்கையிலான விளிம்புகளின் தொடர்வரிசையாகும். இந்த விளிம்புகளின் எண்ணிக்கை முடிவுற்றோ முடிவற்றதாகவோ இருக்கும். திசையுறு கோட்டுருவில் "திசையுறு பாதை" என்பது, பாதைக்குரிய வரையறையை நிறைவு செய்வதோடு கூடுதலாக அதன் விளிம்புகளை எல்லாம் ஒரே திசையில் கொண்டிருக்கும் பாதையானது, கோட்டுருவியலின் அடிப்படைக் கருத்துருவாக உள்ளது.  

## வரையறைகள்
### நடை, தடம், பாதை
#### முடிவுறு/முடிவுறா நடைகள்
ஒரு கோட்டுருவின் கணுக்களை இணைக்கும் விளிம்புகளின் தொடர்வரிசை "நடை" (walk) எனப்படும். இந்த விளிம்புகளின் தொடர்வரிசை முடிவுற்ற அல்லது முடிவுறாத் தொடர்வரிசையாக இருக்கலாம்.  

: ஒரு கோட்டுரு. இதில் என்பவை கணுக்கள் என்க.  
:*ϕ*(*e*<sub>*i*</sub>) = {*v*<sub>*i*</sub>, *v*<sub>*i* + 1</sub>} என்றவாறு இணைக்கும் விளிம்புகள் முடிவுறு நடையாகும்.  

முடிவுறு நடையைப் போன்றே முடிவுறா நடையும் வரையறுக்கப்படுகிறது. ஆனால் முடிவுறா நடையில் முதல் மற்றும் இறுதிக் கணுக்கள் என இருக்காது. அரை-முடிவுறா நடையில் (கதிர்) முதல் கணு இருக்கும்; ஆனால் இறுதிக் கணு இருக்காது.  

#### தடம்
கணுக்களை இணைக்கும் விளிம்புகள் எல்லாம் வெவ்வேறானவையாக இருக்குமானால் அந்த நடையானது "தடம்" (trail) எனப்படும்.  

#### பாதை
வெவ்வேறான கணுக்களை (இதனால் விளிம்புகளும் வெவ்வேறானவையாக இருக்கும்) உடைய தடமானது "பாதை" (path) எனப்படும்.  

என்ற கணுக்களின் தொடர்வரிசையின் முடிவுறு நடை எனில் *v*<sub>1</sub> இலிருந்து *v*<sub>*n*</sub> க்கான நடை *w* ஆகும்.. இக்கூற்று தடம் மற்றும் பாதைக்கும் பொருந்தும். இரு வெவ்வேறான கணுக்களுக்கிடையே ஒரு முடிவுறு நடை இருக்குமானால், அவற்றுக்கிடையே முடிவுறு தடம் மற்றும் முடிவுறு பாதையும் இருக்கும்.  

### திசையுறு நடை, தடம், பாதை
#### திசையுறு (முடிவுறு/முடிவுறா) நடைகள்
ஒரு திசையுறு கோட்டுருவின் கணுக்களை இணைக்கும் ஒரே திசையுள்ள விளிம்புகளின் தொடர்வரிசை "திசையுறு நடை" எனப்படும். இந்த விளிம்புகளின் தொடர்வரிசை முடிவுற்ற/ முடிவுறாத் தொடர்வரிசையாக இருக்கலாம்.  

: ஒரு திசையுறு கோட்டுரு. இதில் கணுக்கள் என்க.  
:*ϕ*(*e*<sub>*i*</sub>) = {*v*<sub>*i*</sub>, *v*<sub>*i* + 1</sub>} என்றவாறு இணைக்கும் ஒரே திசையுள்ள விளிம்புகள் தொடர்வரிசை திசையுறு (முடிவுறு) நடையாகும்  

முடிவுறு திசையுள்ள நடையைப் போன்றே முடிவுறா திசையுள்ள நடையும் வரையறுக்கப்படுகிறது. ஆனால் முடிவுறா திசையுறு நடையில் முதல் மற்றும் இறுதிக் கணுக்கள் என இருக்காது. அரை-முடிவுறா திசையுறு நடையில் (கதிர்) முதல் கணு இருக்கும்; ஆனால் இறுதிக் கணு இருக்காது.  

#### தடம்
கணுக்களை இணைக்கும் ஒரேதிசை விளிம்புகள் எல்லாம் வெவ்வேறானவையாக இருக்குமானால் அந்தத் திசையுறு நடையானது *திசையுறு தடம்* எனப்படும்.  

#### பாதை
வெவ்வேறான கணுக்களை (இதனால் விளிம்புகளும் வெவ்வேறானவையாக இருக்கும்) உடைய திசையுறு தடமானது "திசையுறு பாதை" எனப்படும்.  

என்ற கணுக்களின் தொடர்வரிசையின் திசையுறு நடை எனில் *v*<sub>1</sub> இலிருந்து *v*<sub>*n*</sub> க்கான திசையுறு நடை *w* ஆகும்.. இக்கூற்று திசையுறு தடம் மற்றும் திசையுறு பாதைக்கும் பொருந்தும். இரு வெவ்வேறான கணுக்களுக்கிடையே ஒரு திசையுறு (முடிவுறு) நடை இருக்குமானால், அவற்றுக்கிடையே திசையுறு (முடிவுறு) தடம் மற்றும் திசையுறு (முடிவுறு) பாதையும் இருக்கும்.  

சில அறிஞர்கள் எல்லாக் கணுக்களும் வெவ்வேறானவையாக இருக்கவேண்டியதில்லையெனக் கருதுகின்றனர். அந் நிலையில் அவர்கள் திசையுறு பாதையை "எளிய திசையுறு பாதை" என அழைக்கின்றனர்.
# கணு (கோட்டுருவியல்)


கோட்டுருவியலில் **முனை** (*vertex*) அல்லது **கணு** (*node*) என்பது கோட்டுருக்கள் உருவாக்கப்படும் அலகுகளில் அடிப்படையானது. ஒரு கோட்டுரு கணுக்களும் விளிம்புகளாலும் ஆனது. திசையுறுக் கோட்டுருவின் விளிம்புகள் இணைக்கும் கணுக்களின் வரிசை அவசியம்; ஆனால் திசையுறாக் கோட்டுருவில் விளிம்புகளின் கணுக்கள் வரிசைச்சோடிகளாக இருக்கவேண்டியதில்லை. கோட்டுரு படத்தில் பெயரிடப்பட்ட சிறு வட்டங்களாகக் கணுக்கள் குறிக்கப்படுகின்றன; கோடுகளாகவோ அல்லது ஒரு கணுவிலிருந்து மற்றொரு கணுவைநோக்கி வரையப்பட்ட அம்புக்குறிகளாகவோ விளிம்புகள் குறிக்கப்படுவது வழக்கம்.  

பொதுவாகக் கோட்டுருவியலில், கணுக்கள் தனிச்சிறப்புக் கூறுகளற்றவையாகவும் பகுக்கமுடியாப் பொருட்களாகவும் கொள்ளப்படுகின்றன. எனினும் கோட்டுருக்கள் பயன்படும் களங்களைப் பொறுத்து, கணுக்கள் கருத்துருக்களாகவோ பொருட்களின் தொகுதியாகவோ இருக்கலாம்.  

ஒரு விளிம்பை உருவாக்கும் இருகணுக்களும் அவ்விளிம்பின் "இறுதிப்புள்ளிகள்" எனப்படுகின்றன. இரு கணுக்களை இணைக்கும் விளிம்பு, அக்கணுக்களின் "படுகை விளிம்பு" என்றழைக்கப்படும். *w* , *v* என்ற கணுக்களை இணைக்கும் விளிம்பு (*v*,*w*) (கோட்டுருவில் இருந்தால்) அந்தக் கணுக்கள் *w* , *v* இரண்டும் "அடுத்துள்ள கணுக்கள்" ஆகும். கணு *v* இன் அடுத்துள்ள கணுக்களாலான தூண்டப்பட்ட உட்கோட்டுருவானது அக்கணுவின் அண்மையகம் எனப்படும்.  

## கணுவின் படி
ஒரு கணுவின் படி - என்பது அக்கணுவில் படும் விளிம்புகளின் எண்ணிக்கையைக் குறிக்கும். திசையுறு கோட்டுருவில் படியானது "உட்படி", "வெளிப்படி" என வகைப்படுத்தப்படுகிறது.  
;உட்படி: கணுவை நோக்கி அமையும் விளிம்புகளின் எண்ணிக்கை. இதன் குறியீடு:  
;வெளிப்படி: கணுவிலிருந்து செல்லும் விளிம்புகளின் எண்ணிக்கை. இதன் குறியீடு:  

## வகைகள்
- 0 - படியுடைய கணு "தனித்த கணு" எனப்படும்.
- 1 - படியுடைய கணு, "இலைக் கணு" அல்லது "இறுதிக் கணு" எனப்படும். இக்கணுவின் படுகை விளிம்பானது "தொங்கல் விளிம்பு" எனப்படும். படத்தில், விளிம்பு {3,5} ஆனது ஒரு தொங்கல் விளிம்பு.
- *n* கணுக்கள் கொண்ட கோட்டுருவிலுள்ள *n*&nbsp;&minus;&nbsp;1 - படியுடைய கணு, "ஓங்கு கணு" எனப்படும்.
- 0 - உட்படியுடைய கணு, "ஊற்று கணு" (source vertex) எனப்படும்.
- 0 - வெளிப்படியுடைய கணு, "உறிஞ்சு கணு" (sink vertex) எனப்படும்.
- கோட்டுருவின் எல்லாக் கணுக்களுக்கும் அடுத்துள்ள கணுவாக அமையும் கணுவானது "பொதுக்கணு" எனப்படும்.
# குசலை


**குசலை** (*Coping*) என்பது கட்டுமானத் துறையில் மதில் அல்லது சுவரின் மீது பாதுகாப்பிற்காகவும் கவினெழிலுக்காகவும் கட்டும் மேலீடு அல்லது மேற்கட்டாகும்.  

இதனைத் தமிழிற் பல பெயர்களால் அழைப்பர்; அவையாவன:  
- ஆரல்,
- எடுத்துக்கட்டி
- தலையீடு,
- திரணை
- திரணைமேடு,
- போடுதை
- மதிற்சூட்டு

பாதுகாப்பு நோக்கில் குசலை மதிற்சுவரின் மீது மழைநீர் போன்றவை தங்காமல் சுவரின் ஒருமருங்காகவோ இருமருங்கிலுமோ ஓடி வடிய உதவுகின்றன.  
கவினெழில் நோக்கில் மதிற்சுவர் மொட்டையாக இராமல் தானே தனிப்பட்ட முறையிலும் அது சுற்றி வளைத்திருக்கும் கட்டடத்தின் தோற்றத்தோடு இணங்கியும் இருக்கும்படி அதன் குசலையை அமைக்கமுடியும்.
# அ. குழந்தைவேல் முதலியார்


**அ. குழந்தைவேல் முதலியார்** (A. Kulandaivel Mudaliar 22 மே, 1926 – 23 ஆகத்து, 2007) என்பவர் இந்திய தொழிலதிபரும், இந்திய விடுதலைப் போராட்ட வீரரும் ஆவார். இவரே சென்னை சில்க்ஸ், குமரன் தங்கமாளிகை, எஸ். சி. எம் குழுமத்தின் நிறுவனர் ஆவர்.  

## பிறப்பு
இவர் 1926-ஆம் ஆண்டில் சென்னை மாகாணத்தின் அப்போதைய கோயமுத்தூர் மாவட்டதில் (தற்போதய திருப்பூர் மாவட்டம்) நெசவாளர் குடும்பத்தில் செங்குந்தர்கைக்கோள முதலியார்(பட்டாளியர் கோத்திரம்) குடும்பத்தில் பிறந்தார். இவரது பெற்றோரின் அமாவாசை முதலியார் - மயங்கம்மாள் ஆவர். இவர் தன் துவக்கக் கல்வியை ஒரு திண்ணைப் பள்ளியில் பயின்றார். மேற்கொண்டு படிக்க குடும்பச் சூழல் இடந்தராததால், தந்தையோடுச் சேர்ந்து, நெசவு தொழிலில் ஈடுபட்டார்.  

## வாழ்க்கை
இவர் தன் 14வது வயதில் சுதந்திர உணர்வு கொண்டவராக ஆனார். நம் நாட்டில் தயாராகும் கதர் துணிகளையே அனைவரும் அணிய வேண்டும் என மகாத்மா காந்தியின் அறைகூவல் நெசவாளியான குழந்தைவேலைக் கவர்ந்தது. இவர் 1952ஆம் ஆண்டில் நாச்சம்மாள் என்பவரை திருமணம் செய்துக்கொண்டார்.  

முதன்முதலில் மதுரையில் துணிக்கடைத் துவக்கினார். தரமான துணி, நியாயமான விலை என ஆரம்பித்த அந்த கடை மதுரை மக்களிடம் நல்ல ஆதரவை பெற்றது. இந்த வெற்றியைத் தொடர்ந்து 1964-ல் இரண்டாவது கடையையும், 1973-ல் மூன்றாவது கடையையும் மதுரையிலேயே திறந்தார். அந்த கடைகளும் நல்ல வளர்ச்சி தரவே, 1976-ல் சேலத்திலும், 1979-ல் ஈரோட்டிலும் கதர் கடையைத் தொடங்கி முழுநேர தொழிலதிபராக மாறினார் குழந்தைவேல் முதலியார்.  

1991-ல் திருப்பூரில் ஸ்ரீ குமரன் சில்க்ஸ் என்கிற பெயரில் ஒரு பெரிய பேரங்காடி ஒன்றைத் தொடங்கினார்.  
பிறகு 2001 இல் சென்னை சில்க்ஸ் என்று பெயர் மாற்றம் செய்தார்.
# துபாய் கடற்கழி உயர்கோபுரம்(தெய்ரா)

**துபாய் கடற்கழி  உயர்கோபுரம்** ( , ) என்பது துபாய், ஐக்கிய அரபு அமீரகம் (யுஏஇ) இல் உள்ள ஒரு கட்டிடம். இது கிழக்கு துபாயில் உள்ள துபாய் கடற்கழியில் தேய்ரா பகுதியில் அமைந்துள்ளது..1995 ஆம் ஆண்டில் கட்டப்பட்ட இந்த கட்டிடம், துபாய் கடற்கழியில் உள்ள பழைய துபாய் நகரத்தின் ஒரு பகுதியாகும், மேலும் இந்த கட்டிடம் கட்டும் காலதில் போது துபாயில் இரண்டாவது மிக உயரமான கட்டிடமாகும் . புர் துபாயிலிருந்து, இந்த கட்டிடம் துபாய் சேம்பர் ஆஃப் காமர்ஸ் அண்ட் இண்டஸ்ட்ரி கட்டிடத்தின் வலதுபுறத்தில் தோன்றுகிறது. துபாய் கடற்கழி  உயர்கோபுரம் ரிக்கா அல் புட்டீனின் பகுதியில் அமைந்துள்ளது.
# மேலை இலக்கிய மன்றம்


**மேலை இலக்கிய மன்றம்** (*Western Literature Association*) [WLA] என்பது வட அமெரிக்கப் பகுதியின் பல்வகை இலக்கியம் மற்றும் பண்பாடுகளை ஆராய ஊக்குவிக்கும் அமைப்பாகும். அறிஞர்கள், மாணவர்கள், கலைஞர்கள், சுற்றுச்சூழல் ஆர்வலர்கள் மற்றும் சமூகத் தலைவர்கள் ஆகியோரை இவ்வமைப்பு ஒருங்கிணைத்துள்ளது.  

1992-இல் ரீனோவில் நடைபெற்ற மேலை இலக்கிய மன்ற மாநாட்டின் சிறப்பு அமர்வொன்றின்போது இலக்கிய - சுற்றுச்சூழல் ஆய்வு மன்றம் நிறுவப்பட்டது. இலக்கிய - சுற்றுச்சூழல் ஆய்வு தொடர்பான உண்மைகள், கருத்துகள், படைப்புகள் ஆகியவற்றைப் பகிர்வதே இதன் நோக்கமாகக் கூறப்பட்டது.  

இம்மன்றம், நெப்ராஸ்கா பல்கலைக்கழகப் பதிப்பகத்துடன் இணைந்து  மேலை அமெரிக்க இலக்கியம்: இலக்கிய, பண்பாட்டு, இட ஆய்வுகளுக்கான இதழ் என்பதை வெளியிடுகிறது. மேலும் தன்னை "மேற்கு கனடா மற்றும் வடக்கு மெக்சிகோவை உள்ளடக்கிய வட அமெரிக்க மேற்கின் இலக்கிய, பண்பாட்டு ஆய்வில் சக மதிப்பாய்வு செய்யப்பட்ட முன்னணி இதழ்" எனக் கருதுகிறது.